Title: +038=67.005-##036._01-Pos 68 Buffet Laminat Brukermanual.pdf
Formica laminat og bæremateriale må akklimatiseres før de limes sammen, slik at alt materiale oppnår likevekt og ikke er for tørt eller for fuktig (sistnevnte er den viktigste faktoren ved pressingen). Optimale forhold oppnås ved oppbevaring i tørre lagerlokaler (med en temperatur på ca. 20 °C og en relativ luftfuktighet på 50-60 %). Platene som skal utgjøre motstående sider i den sammensatte platen bør akklimatiseres parvis med de slipte sidene mot hverandre. Plater som settes sammen parvis på denne måten skal deretter stables, dekkes til og ligge i minst tre døgn, slik at fuktighetsinnholdet jevnes ut og kommer i likevekt. Det sikrer at platene får nesten identisk fuktinnhold før limingen, og eventuelle dimensjonsendringer vil derfor være like store og ha samme retning på den sammensatte platens begge sider.